

Pályázati felhívás

**A Nyíregyházi Egyetem a 2019-1.2.1-EGYETEMI-ÖKO-2019-00020 azonosító számú a „Technológia- és Tudástranszfer Iroda létrehozása a Nyíregyházi Egyetemen” elnevezésű pályázat keretében Hackathon innovációs ötletversenyt hirdet hallgatói csapatok számára.**

A verseny célja konkrét, gyakorlati kihívásokra választ adó kreatív és innovatív megoldások kialakítása.

A pályázatra 4-5 fős, diákokból álló csapatok jelentkezhetnek. A pályázó csapatok az április eleje és május vége közötti időszakban rendszeresen részt vesznek gyakorlatias képzési alkalmakon és együtt dolgoznak a probléma megoldásán, a végcél egy prototípus előállítása és bemutatása egy intenzív hackathon keretében. Minden csapat munkáját egy egyetemi oktató, mentor is segíti. A létrehozott megoldásokat szakmai zsűri értékeli, a legjobban teljesítő csapatok komoly jutalmat kapnak.

### A folyamat lépései

1. A csapat megalakítása, a kihívás kiválasztása a mellékelt egyszerű adatlapon.
2. A program legkésőbb április elején indul. A kiválasztott csapatok részt vesznek egy programindító workshopon, ahol bemutatásra kerülnek az innovációs verseny részletei, pontos menetrendje, bemutatkoznak a csapatok és konzultációra is lehetőség lesz.
3. A programindító workshopot 4 interaktív képzési alkalom követi, amelyek keretében a csapatok megismerhetnek a megoldásuk kialakítását segítő gyakorlatias módszereket és vállalkozói ismereteiket is bővíthetik. A képzések során és a képzési alkalmak között a csapattagok együtt dolgoznak az innovatív megoldásuk fejlesztésén.
4. A folyamat egy intenzív hackathon-nal zárul, melynek keretében a csapatok véglegesítik és prezentálják a megoldásukat egy szakmai zsűri számára. A zsűri értékeli a megoldásokat, díjazza a legjobban teljesítő csapatokat.

### Miért érdemes részt venni?

* Mert az egyetemen szerzett ismereteiteket tovább bővíthetitek:
  + gyakorlati vállalkozói ismeretekkel,
  + a „design thinking” megközelítésre épülő korszerű ko-kreatív módszerekkel, melyeket későbbi munkáitokban is hasznosíthattok,
  + … és mindezeket a módszereket a gyakorlatban, valós szakmai kihívásokon tesztelhetitek.
* Mert találkozhattok gyakorló szakemberekkel, tanulhattok tőlük.
* Megtanulhatjátok és gyakorolhatjátok a profi prezentáció fortélyait, trükkjeit.
* Részt vehettek jó hangulatú, informális és interaktív képzéseken, együtt dolgozhattok érdekes kihívások, problémák megoldásán.
* Amennyiben aktívan részt vesztek a folyamat egészében és értékelhető végterméket (prototípust) hoztok létre, az beszámításra kerül egyetemi munkátokba.

**A pályázati adatlap**

|  |  |  |  |  |
| --- | --- | --- | --- | --- |
| **A csapat fantázia neve** | |  | | |
| **Csapattagok** | | | | |
| **Név** | **Évf.** | **Kar / szak** | **Email** | **Telefon** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| **A választott kihívás** | | | | |
| * Master Good kiemelt márka - GMO Mentes Magyar csirke - kiadvány és szórólap * Hallgatóbarát, zöld és fenntartható campus a Nyíregyházi Egyetemen * Javaslat a Nyíregyházi Egyetem brand megújítására * A Nyíregyházi Egyetem felhasználóbarát honlapja | | | | |
| **Motiváció**  *(Miért ezt a kihívást választottátok? Maximum 1000 karakter szóközökkel)* | | | | |

A kihívások bemutatása

|  |  |
| --- | --- |
| **1. Kihívás címe** | **Master Good kiemelt márka - GMO Mentes Magyar csirke - kiadvány és szórólap** |
| **Háttér, kihívás** | A GMO Mentes Magyar csirke a Master Good kiemelt, prémium termékcsaládja. A vállalat szeretné növelni a termékcsalád ismertségét és erősíteni a promócióját. Ennek érdekében szeretne készíteni egy prémium minőségű promóciós kiadványt és egy egyszerűbb szórólapot is. A cég elképzelése szerint a kiadvány hasonlít egy termékkatalógushoz, ám a termékfotók és a termékekre vonatkozó minimális információk mellett további információkat is bemutat: kiemeli a termékek előnyeit, értékeit, javaslatokat, tanácsokat ad a termékek felhasználására vonatkozóan. Tartalmazhat recepteket, egészséges életmód tanácsokat, és további kreatív, a termékeket támogató információkat is. |
| **Cél** | A termékcsalád pozícionálása, ismertségének növelése a vásárlók körében. |
| **Elvárt output** | * Részletes kiadvány terv - design, szöveges tartalom, fotók * Szórólap terv * Előzetes javaslatok további lehetséges kreatív promóciós eszközökre vonatkozóan |

|  |  |
| --- | --- |
| **2. Kihívás címe** | **Hallgatóbarát, zöld és fenntartható campus a Nyíregyházi Egyetemen** |
| **Háttér, kihívás** | A Nyíregyházi Egyetem számára fontos, hogy hallgatói számára vonzó, modern környezetet biztosítson, amelyben mind a tanulás, mind pedig az egyéb – szabadidős tevékenységeik során jól érzik magukat. Olyan helyet, ahol a hallgatók számára alapvető szolgáltatások könnyen hozzáférhetőek, amely lehetőséget és megfelelő feltételeket biztosít mind az elmélyült tanulásra, mind pedig a minőségi szórakozásra, közösségi, szabadidős és sport tevékenységekre.  Az egyetem stratégiája kiemelten fontosnak tartja továbbá, hogy a campus zöld és környezeti szempontból fenntartható legyen, egy olyan hely, amely egyensúlyban működik a természeti környezettel, azt nem károsítja. |
| **Cél** | Egy olyan campus megteremtése, amely vonzó, egyedi és nemzetközi szinten is versenyképes felhasználói élményt biztosít hallgatóinak és oktatóinak egyaránt. |
| **Elvárt output** | **Hallgatóbarát, zöld és fenntartható campus fejlesztési javaslata:**   * alapértékek, célok megfogalmazása, * jelenlegi helyzet, adottságok és problémák bemutatása, * jövőkép megfogalmazása * előzetes tervek a campus területére vonatkozóan, az esetleges javasolt változások, fejlesztések bemutatásával * konkrét fejlesztési javaslatok (infrastrukturális és szoft fejlesztések, szolgáltatásfejlesztés, digitális megoldások, stb.) * kiemelten a fenntarthatóságot erősítő javaslatok |
| **3. Kihívás címe** | **Javaslat a Nyíregyházi Egyetem brand megújítására** |
| **Háttér, kihívás** | A Nyíregyházi Egyetem versenyképességének megőrzése és erősítése érdekében fontos a folyamatos fejlesztés és megújulás. A megújulás kiemelt elemei az oktatási kínálat fejlesztése, egy hallgatóbarát, zöld és fenntartható campus fokozatos megteremtése (lásd előző kihívás), és mindezekhez kapcsolódóan az egyetem brand, márka megújítása, modernizálása. Elengedhetetlen, hogy a megújuló brand tükrözze az egyetem működését meghatározó alapértékeket, vonzó és jól kommunikálható legyen a hazai és nemzetközi hallgatók, valamint az oktatól számára egyaránt. |
| **Cél** | A Nyíregyházi Egyetem brand megújítása és újra pozicionálása |
| **Elvárt output** | Egyetemi arculati kézikönyv (brand book), az alábbi fő elemekkel:   * Misszió, vízió * Szlogen * Értékek és célcsoport * Design elemek (logó, színek, tipográfia, fotók, egyéb grafikai elemek) * Kommunikációs irányelvek * Javaslatok alapvető sablonokra (névjegykártya, email, szórólap, prezentáció) |

|  |  |
| --- | --- |
| **4. Kihívás címe** | **A Nyíregyházi Egyetem felhasználóbarát honlapja** |
| **Háttér, kihívás** | A Nyíregyházi Egyetem megújulásának részeként szeretné erősíteni és hatékonyabbá tenni megjelenését az online térben is. Ennek fontos eleme az egyetem honlapjának vizuális és tartalmi átalakítása, a felhasználói élmény erősítése érdekében. Az új honlapnak vizuálisan vonzónak és modernnek kell lennie, de ugyanakkor alkalmasnak arra, hogy a legfontosabb célcsoportok információigényét maradéktalanul kielégítse. Kiemelt elvárás, hogy a honlapon könnyen lehessen navigálni, egyszerűen és gyorsan meglehessen találni az alapvető információkat és jó érzés legyen használni. |
| **Cél** | A Nyíregyházi Egyetem honlapjának megújítása |
| **Elvárt output** | Javaslat a Nyíregyházi Egyetem új honlapjára vonatkozóan:   * A honlap koncepciója, célcsoportok * A honlap részletes oldalstruktúrája, tartalmi elemei * Oldaltervek wireframe-ben * A főoldal és néhány fontos oldal részletes terve tartalommal és vizuális elemekkel   További lehetséges output: javaslatok az egyetem online térben való megjelenésének további csatornáira vonatkozóan. |